รัฐบาลไทย-ข่าวทำเนียบรัฐบาล-นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 29 ณ สาธารณรัฐประชาธิปไตยประชาชนลาว
วันพฤหัสบดีที่ 9 พฤศจิกายน 2566
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 29 ณ สาธารณรัฐประชาธิปไตยประชาชนลาว
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เข้าร่วมการประชุมรัฐมนตรีขนส่งอาเซียน ครั้งที่ 29 และการประชุมรัฐมนตรีขนส่งอาเซียนและประเทศคู่เจรจา ได้แก่ จีน ญี่ปุ่น และสาธารณรัฐเกาหลี โดยมี นายชยธรรม์ พรหมศร ปลัดกระทรวงคมนาคม นายมนตรี เดชาสกุลสม รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวง พร้อมด้วยผู้แทนจากหน่วยงานต่าง ๆ ที่เกี่ยวข้อง ได้แก่ กรมเจ้าท่า กรมการขนส่งทางบก กรมทางหลวง สํานักงานนโยบายและแผนการขนส่งและจราจร กรมการขนส่งทางราง สํานักงานการบินพลเรือนแห่งประเทศไทย การรถไฟแห่งประเทศไทย การท่าเรือแห่งประเทศไทย และบริษัท วิทยุการบินแห่งประเทศไทย จํากัด เข้าร่วมการประชุมฯ ระหว่างวันที่ 9 - 10 พฤศจิกายน 2566 ณ เมืองหลวงพระบาง สาธารณรัฐประชาธิปไตยประชาชนลาว (สปป.ลาว)
ในการประชุมรัฐมนตรีขนส่งอาเซียน ครั้งที่ 29 และการประชุมอื่น ๆ ที่เกี่ยวข้อง H.E. Mr. Ngampasong Muongmany รัฐมนตรีว่าการกระทรวงโยธาธิการและขนส่ง สปป.ลาว ทําหน้าที่ประธานการประชุม โดยที่ประชุมได้ร่วมหารือและติดตามความคืบหน้าของความร่วมมือด้านการขนส่งตามแผนยุทธศาสตร์ด้านการขนส่งของอาเซียน หรือแผนยุทธศาสตร์กัวลาลัมเปอร์ (Kuala Lumpur Transport Strategic Plan : KLTSP) และได้ตระหนักถึงความสําคัญของการขนส่งในฐานะกลไกสําคัญในการขับเคลื่อนการเติบโตทางเศรษฐกิจและความเชื่อมโยงระหว่างภูมิภาค นอกจากนี้ ที่ประชุมร่วมรับรองงานที่มีลําดับความสําคัญและผลลัพธ์ที่สําคัญในสาขาการขนส่ง ประจําปี 2567 และเอกสารต่าง ๆ ได้แก่ แนวทางสําหรับท่าเรืออัจฉริยะ ข้อเสนอแนะเรื่อง การอํานวยความสะดวกการผลัดเปลี่ยนและส่งลูกเรือกลับสู่ภูมิลําเนา ข้อเสนอแนะเชิงนโยบายในการปรับปรุงโครงสร้างพื้นฐานสถานีอัดประจุสําหรับยานยนต์ไฟฟ้าในอาเซียน เอกสารแนวทางการประเมินด้านความสามารถ/ประสิทธิภาพของท่าเทียบเรือคอนเทนเนอร์ในภูมิภาคอาเซียน รายงานฉบับสมบูรณ์เรื่อง การพัฒนาขีดความสามารถของเจ้าหน้าที่ควบคุมการจราจรทางน้ํา ปี 2563 - 2564 ผลการศึกษาเรื่อง การจัดทําร่างยุทธศาสตร์อาเซียนว่าด้วยการขนส่งอัจฉริยะ แผนปฏิบัติการหลวงพระบางภายใต้ความเป็นหุ้นส่วนด้านการขนส่งระหว่างอาเซียน-ญี่ปุ่น รายงานฉบับสมบูรณ์เรื่อง โครงการฝึกอบรมระบบนําร่องเดินอากาศในอาเซียน แผนปฏิบัติการอาเซียนด้านการบินที่ยั่งยืน แผนแม่บทว่าด้วยการจัดการจราจรทางอากาศ ฉบับปรับปรุง ครั้งที่ 3 พิธีสาร 3 ว่าด้วยความสามารถในการกํากับดูแลความปลอดภัยขององค์การบริหารการบินแห่งชาติ
นอกจากนี้ ที่ประชุมยังได้รับรองแถลงการณ์ร่วมการประชุมร่วมระดับรัฐมนตรีอาเซียนสาขาการขนส่ง - สาขาการท่องเที่ยว ซึ่งเป็นการแสดงความมุ่งมั่นให้มีการดําเนินความร่วมมือระหว่างสาขาการขนส่งและสาขาการท่องเที่ยวของอาเซียน เพื่อส่งเสริมอุตสาหกรรมการท่องเที่ยวในภูมิภาค โดยเฉพาะการเชื่อมโยงการขนส่งทางอากาศ ทางทะเล และทางบก ผ่านรูปแบบการขนส่งที่ยั่งยืนและเป็นมิตรต่อสิ่งแวดล้อม ส่งเสริมทรัพย์สินทางวัฒนธรรม ธรรมชาติ และมรดกของประเทศสมาชิกอาเซียน การใช้ประโยชน์จากช่องทางการสื่อสารต่าง ๆ เพื่อส่งเสริมด้านการตลาดของทั้งสองสาขา การส่งเสริมการมีส่วนร่วมของภาคเอกชน และการจัดตั้งคณะทํางานเฉพาะกิจร่วมระหว่างองค์การท่องเที่ยวแห่งอาเซียนและเจ้าหน้าที่อาวุโสด้านการขนส่งอาเซียน
ในโอกาสนี้ นายสุริยะ จึงรุ่งเรืองกิจ รัฐมนตีว่าการกระทรวงคมนาคม ยังได้แลกเปลี่ยนข้อคิดเห็นกับรัฐมนตรีขนส่งของประเทศสมาชิกอาเซียน เพื่อสานต่อความสัมพันธ์ระหว่างประเทศไทยกับประเทศสมาชิก
และเน้นย้ําเจตนารมณ์ในการดําเนินงานร่วมกับประเทศสมาชิกอาเซียนในการยกระดับมาตรฐานการขนส่ง
ในสาขาต่าง ๆ ของไทยให้มีความยืดหยุ่น ยั่งยืน ครอบคลุม และมีความเป็นสากลทัดเทียมนานาประเทศ